Jermakas

Jermakas (rus. Ерма́к Тимофе́евич, g. 1532 arba 1542 – m. 1585 rugpjūčio 5 arba 6) – Dono kazokų atamanas, vienas pirmųjų Sibiro užkariautojų.

 Biografija 

 Ankstyvieji metai 
Jermakas Timofejevičius gimė prie Čiusovajos upės, rytiniame Maskvos pakraštyje. Vienintelis turimas šaltinis apie Jeremako vaikystę yra Čerepanovo kronikos, kurios buvo surinktos 1760 m. – daug vėliau po Jermako mirties ir niekada nebuvo pilnai išleistos, tačiau 1894 m. istorikas A. A. Dmitrijevas padarė išvadą, jog tai greičiausiai yra autentiškas XVII a. dokumentas. Kronikose yra minima, jog Jermako senelis buvo Afonasijus Grigorjevičius Alenivas, jis atvyko iš Suzdalio (Maskvos šiaurės rytų regionas).Armstrong, pp. 10-11 Norėdamas išvengti skurdo persikėlė į pietus – į Vladimirą, kur tapo kučieriu (vežiku) Muromo miškuose. Muromo miškuose jis buvo suimtas vaivados dėl to, kad veždavo nesąžiningus keleivius – plėšikus, kurie jį samdė. Vėliau Afonasijaus sūnus (Jermako tėvas) Timofėjus persikėlė į Stroganovo žemes prie Čiusovajos.Semyonov, p. 67

 Profesija 
Jermakas dirbo Stroganovo upių laivuose vežėju ir jūreiviu, gabeno druską Kamos ir Volgos upėmis. Laikui bėgant jis pavargo nuo šio darbo ir surinkęs gaują tapo upių piratu. Tarp savo bičiulių kazokų įgavo pravardę Jermakas.Armstrong, p. 11

Prieš Sibiro užkariavimą Jermakas dalyvavo Livonijos kare, kuriame vadovavo kazokų būriui.Lincoln, p. 41Rasputin, p. 38Semyonov, p. 66

 Šaltiniai 

 Literatūra 
 Armstrong, Terence E. Yermak’s Campaign in Siberia: A Selection of Documents. London: Hakluyt Society, 1975.
 Lincoln, W. Bruce. The Conquest of a Continent: Siberia and the Russians. New York: Random House, 1994.
 Rasputin, Valentin. Siberia, Siberia. Evanston, Ill.: Northwestern University Press, 1996.
 Semyenov, Yuri. The Conquest of Siberia. Ed. E. W. Dickes. London: G. Routledge & Sons, Ltd., 1944.

Kategorija:Sibiro istorija